هو من وجهة نظره ان اذاعة اللى حصل ده مرتبط بمشكلتنا بالجزائر وان المفروض ان احنا اصحاب حق معاهم وبنتهم الناس دى بالهمجية يبقى ظهورنا احنا بالهمجية دى قدام العالم كله بيضيع حقنا احنا وبيثبت للعالم كله ان احنا اللى بنتمتع بالهمجية دى وانا بحترم وجهة نظره دى والراجل فى نفس الوقت انتقد اللاعبين وانتقد الوضع اللى حصل وطالب لجنة شئون اللاعبين باتخاذ موقف ساخن ودى حاجه تحسبله لكن برضو انا من وجهة نظرى على الرغم من احترامى لوجهة نظرة جدا الا انى ما اقدرش الوم على المخرج لأن المفروض النقد كله يكون على جمهور ولاعبين الزمالك اللى خلونا نظهر بالمظهر ده لأن مفيش حاجه هتستخبى يا كابتن ايمن الخناقة كانت شغاله وكل المواقع متابعاها اول بأول على الانترنت والصورة وصلت للعالم كلة وتانى يوم كنت هتلاقيها على اليو تيوب اللى خلى فيلم دينا وحسام ابو الفتوح اللى كانت فى شقة مقفوله عليهم بس هما الاتنين ومحدش يعرف عنهم حاجه واتكشفت للعالم كله فما بالك بخناقة او مهزله فى استاد فيه الافات وانا مع المخرج جدا انه ذاع اللقطات دى علشان كل واحد سواء اهلى زمالك اسماعيلى واى لون تانى يحترم اسم البلد اللى بيلعب بأسمها احنا النهاردة هندارى يا كابتن ايمن لما نطلع بره زى ما ابراهيم حسن عمل قبل كده لما كانوا ماسكين المصرى فى قلب الجزائر والهمجية اللى ظهرنا بيها برضو على الشاشات وتعديه على الحكام بالجمهور بكل ده هندارية ازاى